No Na Oihana Kahuna Kahiko. 



Na Kamakau o Kaawai.oa. 



NO KA IIOOKAUHUA ANA O KE ALII ILOKO O KA OPU O KONA MAKUAHINE. 



KAAHE iho la kona makuahine i ka iloli mai nii iho la ia ia manawa, ono ole 

 ae la kana ai, a me kana ia, inii iho la kana mea ono. Alaila hele mai la kekahi 



poe wahine io na la, i aku la: "Heaha ke ano o kou mai e nalo nei oe?" Hai 

 aku la ia ia lakou: "He aha la, he luhi wale mai no." I aku la ua poe wahine la ia ia: 

 "I nana oe, e nana aku makou ia oe." Wehe ae la kela i kona kapa, nana aku la lakou 

 ia ia i kona kino, apo aku la kekahi wahine o lakou i kona waiu, a haalele aku la kona 

 lima i kona waiu nana aku la lakou ia ia i ka eeke ana aku o ka omaka o kona waiu, 

 koho aku la lakou ia ia : "He keiki paha kau, ua hapai paha oe, e ae paha," i ae la kekahi 

 wahine o lakou, aka he hookio aole hoi he keiki ; paakiki ae la kekahi wahine, "ua hapai 

 oe." Ninau pakahi aku la ia ia: "Ahia la malama ou i noho ia aohe kahe?" "Alua 

 ae nei ua hala ae nei ko'u mau po kahe." I aku la kekahi wahine ia ia: "Heaha kau 

 mea ono?" Oleic mai la kela ia lakou: "Aole loa a'u mea ono, he hooikaika wale no i 

 ka ai." 



A hiki ae la ke kolu o ka malama a me ka ha, akaka loa ae la kana keiki, hoa- 

 pono iho la ia i ua poe wahine la i olelo mai ai ia ia. Alaila oia ike aku ua hajiai a 

 hoonohoia'e la oia iloko o ka palama; kapu loa aku la ua wahine la aole ia e ai i ka 

 ai a hai ke haawi aku ia ia. Aole ia e ai i ka ia i miko mai ia hai i ka paakai, aole ia 

 e ai i ka ia keokeo, i ke aku, i ka opelu, i ka anae. Aole ia e ai i ka ilio ii, aole ia e 

 kakua i ka pan hinuhinu, aole ia e aahu i ke kapa kahiko, aole ia e noho i ka hale kahiko, 

 he kapu loa ia, o ke ano keia ou ua mau akua wahahee nei. 



I malamaia no ke keiki no ka manao nui o na kanaka a me na 'Hi e make ua keiki la 

 iloko o ka opu o kona makuahine, hele aku la ke kanaka ai mea inoino malaila, ike ia "e la 

 ia i na kanaka, alakai ia aku la ia i ke alii la, puea iho la ia e make ; he kapu loa no ia 

 wahi, aole e hele malaila kekahi wahine ai mea inoino, aole e hiki aku kekahi kanaka ai 

 mea inoino malaila ; no ka mea ua paulele lakou i ka manao nui i ua mau akua wahahee 

 nei, oia ka mea i malama ia i ua wahine la, a me kana keiki iloko o kona opu. 



I ka manao nui io o na kanaka e make ua keiki la i ka huhu mai o ua mau akua 

 wahahee nei, he manao io no ko lakou e make ke keiki iloko o ka opu i ka huhu mai o ua 

 mau akua laau nei a me na akua hulumanu, a me na akua moo, a me na akua kalai- 

 pahoa a me na akua kapo, a me na akua Hiiaka, o keia mau mea a pau ka ka poe kanaka 

 i hoomana aku ai i ua mau akua hooluhi kino nei, ua puni loa ko lakou naau i ka mea wa- 

 hahee maloko o lakou. 



A mahojje iho o ia mau mea, hiilani aku la na kanaka o ka honua nei a pau i kona 

 inoa, i ae la kona makuakane i na kanaka "E hula mai oukou i kuu keiki, e na kanaka a 

 pau loa, a me na 'Hi a pau;" a hula iho la ka hula ka laau, a me ka hula pahu, a me 



(3) 



